सातवें मंडल में शिक्षा की चर्चा है। ऋग्वेदकालीन शिक्षण संस्थाओं का स्पष्ट विवेचन नहीं मिलता है, तथापि एक सूक्त से तत्कालीन शिक्षा प्रणाली के विषय में जानकारी प्राप्त होती है। इस सूक्त में मेंढकों के टर्राने की तुलना गुरु द्वारा उच्चारित शब्दों के विद्यार्थियों द्वारा सामूहिक स्वर में दोहराने से की गई है। इससे वैदिक शिक्षा प्रणाली एवं शिक्षण संस्थाओं के अस्तित्व का बोध होता है। निश्चित रूप में इनमे वैदिक मन्त्रों की शिक्षा डी जाती होगी। इसके अतिरिक्त छंदशास्त्र, ज्यामिति, इतिहास के शिक्षण की व्यवस्था रही होगी। शिक्षा में वाद-विवाद का भी प्रचलन रहा होगा, ऐसे संकेत मिलते है। ऋग्वेद से बारह बारह महीनों की चर्चा के साथ-साथ, वर्ष विशेष में पड़ने वाले अधिक मास का उल्लेख आया है।